Neuvoston direktiivi 92/84/ETY, annettu 19 päivänä lokakuuta 1992, alkoholin ja alkoholijuomien valmisteverojen määrien lähentämisestä



Virallinen lehti nro L 316 , 31/10/1992 s. 0029 - 0031

Suomenk. erityispainos Alue 9 Nide 2 s. 0108

Ruotsink. erityispainos Alue 9 Nide 2 s. 0108



NEUVOSTON DIREKTIIVI 92/84/ETY, annettu 19 päivänä lokakuuta 1992, alkoholin ja alkoholijuomien valmisteverojen määrien lähentämisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 99 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että direktiivissä 92/12/ETY() vahvistetaan valmisteveron alaisia tuotteita koskevan yleisen järjestelmän säännöt, direktiivissä 92/83/ETY() vahvistetaan alkoholin ja alkoholijuomien valmisteverojen rakenteiden yhdenmukaistamista koskevat säännökset, jäsenvaltioiden olisi 1 päivästä tammikuuta 1993 sovellettava näihin tuotteisiin valmisteverojen vähimmäismääriä sisämarkkinoiden toteuttamiseksi kyseisestä päivästä, puhtaan alkoholin tilavuus on tarkoituksenmukaisin etyylialkoholin valmisteveron laskentaperuste, lopputuotteen tilavuus on tarkoituksenmukaisin viinin ja välituotteiden valmisteveron laskentaperuste, kuohuviinin kulutus eroaa luonteeltaan kuohumattoman viinin kulutuksesta; sen vuoksi jäsenvaltioiden olisi annettava soveltaa näihin tuotteisiin erisuuruisia valmisteverojen määriä, oluen verotusmenetelmät ovat erilaisia eri jäsenvaltioissa, ja näiden erojen säilyttäminen olisi sallittava erityisesti vahvistamalla valmisteveron vähimmäismäärä, joka ilmoitetaan suhteessa tuotteen alkuperäiseen tiheyteen ja alkoholipitoisuuteen, tiettyjen jäsenvaltioiden olisi annettava soveltaa alennettuja valmisteverojen määriä tuotteisiin, jotka kulutetaan tietyissä niiden kansallisten alueiden erityisissä osissa, tässä direktiivissä vahvistetut valmisteverojen määrät on määräajoin tarkistettava komission kertomuksen perusteella kaikki asianmukaiset seikat huomioon ottaen, ja olisi luotava järjestelmä, jonka avulla voidaan muuntaa ecuina ilmoitetut erityiset määrät kansalliseksi valuutaksi, ON ANTANUT TÄMÄN DIREKTIIVIN: 1 artikla Viimeistään 1 päivänä tammikuuta 1993 jäsenvaltioiden on sovellettava valmisteverojen vähimmäismääriä tässä direktiivissä vahvistettujen sääntöjen mukaisesti. 2 artikla Tätä direktiiviä sovelletaan: - alkoholiin ja alkoholijuomiin, - välituotteisiin, - viiniin ja - olueen sellaisina kuin ne on määritelty direktiivissä 92/83/ETY. 3 artikla 1. Alkoholiin ja muihin kuin 4, 5 ja 6 artiklassa tarkoitettuihin juomiin sisältyvän alkoholin valmisteveron vähimmäismäärä on 1 päivästä tammikuuta 1993 vahvistettava 550 ecuksi hehtolitralta puhdasta alkoholia. Jäsenvaltiot, jotka soveltavat alkoholiin ja alkoholijuomiin valmisteveron määrää, joka on enintään 1 000 ecua hehtolitralta puhdasta alkoholia, eivät kuitenkaan saa alentaa kansallista valmisteveron määrää. Lisäksi jäsenvaltiot, jotka soveltavat mainittuihin tuotteisiin suurempaa valmisteveron määrää kuin 1 000 ecua hehtolitralta puhdasta alkoholia, eivät saa alentaa kansallista valmisteveron määrää 1 000 ecua alhaisemmaksi. 2. Tanskan kuningaskunta voi kuitenkin 30 päivään kesäkuuta 1996 pitää voimassa nykyisen alkoholin ja muihin tuotteisiin sisältyvän alkoholin verotusta koskevan järjestelmänsä, jollei tämän järjestelmän käyttö missään tapauksessa johda alhaisemman valmisteveron soveltamiseen kuin sen, jota sovellettaisiin 1 kohdan mukaan direktiivin 92/83/ETY säännöksiä sovellettaessa. 3. Italian tasavalta voi kuitenkin 30 päivään kesäkuuta 1996 pitää voimassa nykyisen alkoholin ja muihin tuotteisiin sisältyvän alkoholin verotusta koskevan järjestelmänsä, jossa tiettyihin alkoholin ryhmiin sovelletaan alennettua valmisteveron määrää, jollei tämän järjestelmän käyttö missään tapauksessa johda alhaisemman veron soveltamiseen kuin sen, jota sovellettaisiin 1 kohdan mukaan direktiivin 92/83/ETY säännöksiä sovellettaessa. 4 artikla Välituotteiden valmisteveron vähimmäismäärä on 1 päivästä tammikuuta 1993 vahvistettava 45 ecuksi hehtolitralta tuotetta. 5 artikla Viinin valmisteveron vähimmäismäärä on 1 päivästä tammikuuta 1993 vahvistettava: - kuohumattomalle viinille 0 ecuksi ja - kuohuviinille 0 ecuksi hehtolitralta tuotetta. 6 artikla Oluen valmisteveron vähimmäismäärä on 1 päivästä tammikuuta 1993 vahvistettava: - 0,748 ecuksi lopputuotteen hehtolitralta/platoaste tai - 1,87 ecuksi lopputuotteen hehtolitralta/alkoholiprosentti. 7 artikla 1. Helleenien tasavalta voi soveltaa alennettua valmisteveron määrää etyylialkoholiin, joka kulutetaan Lesboksen, Khioksen, Samoksen, Dodekanesian ja Kykladien alueilla sekä seuraavilla Egeanmeren saarilla: Thassos, Pohjois-Sporadit, Samothrake ja Skyros. Alennettu valmisteveron määrä, joka voi olla valmisteveron vähimmäismäärää alhaisempi, ei saa olla enempää kuin 50 prosenttia alhaisempi kuin tavanomainen kansallinen etyylialkoholin valmisteveron määrä. 2. Italian tasavalta voi edelleen soveltaa 1 päivänä tammikuuta 1992 voimassa olleita valmisteveroja koskevia vapautuksia ja alennettuja määriä, jotka saavat olla valmisteverojen vähimmäismääriä alhaisempia, alkoholiin ja alkoholijuomiin, jotka kulutetaan Gorizian ja Val d'Aosten alueilla. 3. Portugalin tasavalta voi edelleen soveltaa Madeiran ja Azorien itsehallintoalueilla alennettuja valmisteverojen määriä, jotka eivät saa olla enempää kuin 50 prosenttia kansallisia valmisteverojen määriä alhaisempia, seuraaviin tuotteisiin: a) Madeira - viinit, jotka on valmistettu puhtaasti alueellisista asetuksen (ETY) N:o 4252/88 15 artiklassa tarkoitetuista rypälelajikkeista, - asetuksen (ETY) N:o 1576/89 1 artiklan 4 kohdan a alakohdassa määritelty rommi, jolla on tämän asetuksen 5 artiklan 3 kohdassa sekä liitteessä II olevassa 1 kohdassa tarkoitetut maantieteelliset ominaisuudet, - liköörit, jotka on valmistettu subtrooppisista hedelmistä, joihin on lisätty sokeriruo'osta valmistettua tislattua alkoholijuomaa ja jolla on asetuksen (ETY) N:o 1576/89 5 artiklan 3 kohdan b alakohdassa määritellyt laatuominaisuudet ja muut ominaisuudet; b) Azorit - asetuksen (ETY) N:o 1576/89 1 artiklan 4 kohdan r alakohdassa määritellyt liköörit, jotka on valmistettu passionhedelmästä ja ananaksesta, - viinistä ja rypäleiden puristusjätteistä valmistettu tislattu alkoholijuoma, jolla on asetuksen (ETY) N:o 1576/89 1 artiklan 4 kohdan d ja f alakohdassa määritellyt laatuominaisuudet ja muut ominaisuudet. 8 artikla Kahden vuoden välein ja ensimmäisen kerran viimeistään 31 päivänä joulukuuta 1994 neuvosto tarkistaa komission kertomuksen perusteella ja tarvittaessa komission ehdotuksesta tässä direktiivissä vahvistetut valmisteverojen määrät ja kuultuaan Euroopan parlamenttia toteuttaa yksimielisesti tarvittavat toimenpiteet. Komission kertomuksessa ja neuvoston tarkistuksessa otetaan huomioon sisämarkkinoiden toimivuus, eri alkoholijuomien luokkien välinen kilpailu, valmisteverojen määrien todellinen arvo sekä perustamissopimuksen yleiset tavoitteet. 9 artikla 1. Erityisvalmisteverojen arvoihin sovellettava ecun arvo kansallisina valuuttoina vahvistetaan kerran vuodessa. Sovellettavat arvot ovat lokakuun ensimmäisenä työpäivänä vahvistettavat ja Euroopan yhteisöjen virallisessa lehdessä julkaistavat arvot; niitä on sovellettava 1 päivästä seuraavan kalenterivuoden tammikuuta. 2. Jäsenvaltiot voivat pitää voimassa 1 kohdassa säädetyn vuosittaisen tarkistuksen ajankohtana voimassa olevat valmisteverojen määrät, jos ecuina ilmoitettuja valmisteverojen määriä muunnettaessa kansallisena valuuttana ilmoitettu valmistevero nousisi vähemmän kuin 5 prosenttia tai 5 ecua, joista kahdesta arvosta alhaisempi on otettava huomioon. 10 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1992. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 11 artikla Tämä direktiivi on osoitettu kaikille jäsenvaltioille. Tehty Luxemburgissa 19 päivänä lokakuuta 1992. Neuvoston puolesta Puheenjohtaja J. COPE () EYVL N:o C 12, 18.1.1990, s. 12 () EYVL N:o C 94, 13.4.1992, s. 46 () EYVL N:o C 225, 10.9.1991, s. 54 () EYVL N:o L 76, 23.3.1992, s. 1 () EYVL N:o L 316, 31.10.1992, s. 21